หนูไม่เป็นประจำเดือนมาประมาณเดือนนึ่งแล้ววันนี้หนูก็มีอาการปวดท้องแล้วก็มีเลือดไหลออกจากช่องคลอดตั้งแต่ตอนเช้าพอตกเย็นหนูไปเข้าห้องน้ำก็มีเหมือนเนื้อเยื้อไหลออกมาตอนที่หนูเข้าห้องน้ำค่ะแล้วคือตอนนี้หนูอยากรู้มากว่ามันคืออะไร
สวัสดีค่ะ อาการเลือดออกทางช่องคลอดที่ไม่ใช่ประจำเดือนร่วมกับปวดหน่วงท้องน้อยดังกล่าวมา อาจมีสาเหตุจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกหรือปากมดลูกดังนั้นแนะนำให้รีบไปพบแพทย์เพื่อหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไป ดังนั้นยังมีโอกาสเป็นการแท้งได้ ควรรีบไปตรวจค่ะการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์